Lego
Lego-palikat keksi tanskalaisen puusepän poika Godtfred Kirk Christiansen Tanskan Billundissa. Hän alkoi vuonna 1949 valmistaa isänsä Ole Kirk Christiansenin kanssa muovisia toisiinsa lukittuvia palikoita. Nykyisin käytössä oleva kiinnitysjärjestelmä patentoitiin vuonna 1958, jonka jälkeen palikoista tuli nopeasti hyvin suosittuja. Suosio johtuu luultavasti palikoiden yhdistämismahdollisuuksien valtavasta määrästä.
Leo-Club
Ensimmäinen leoklubi syntyi Pennsylvaniassa 5. joulukuuta 1957. Suomeen ensimmäinen klubi, Helsinki/Lauttasaari, perustettiin virallisesti vuonna 1967. Nykyään leotoimintaa on yli 130 maassa , Euroopassa muun muassa Saksassa, Itävallassa, Ranskassa ja Italiassa. Leotoimintaa on myös Suomessa.